Sejħa għal Applikazzjonijiet għall-kariġi ta' Amministraturi fl-Unitajiet Operazzjonali

Aġent Temporanju 2(f) (AD8) - bl-għan ulterjuri li tiġi stabbilita lista ta' riserva - ERA/AD/2017/001-OPE

|  |
| --- |
| *KONTENUT TAL-IMPJIEG* |
| Il-persuna li ser tintgħażel għall-impjieg ser taħdem f’waħda mill-Unitajiet Operazzjonali tal-Aġenzija, taħt ir-responsabbiltà tal-Kap tal-Unità rispettiv.  Minħabba s-sensittività tal-impjieg, huwa meħtieġ sens għoli ta’ kunfidenzjalità mill-kandidat magħżul.  Kompiti u responsabbiltajiet ewlenin:  **Organizzazzjoni u mmaniġġjar ta’ nies u attivitajiet:**   * Jipproponi u jsegwi l-organizzazzjoni ta’ Settur wieħed tal-Unità rispettiva, jiżgura d-distribuzzjoni effettiva tal-kompiti u r-responsabbiltajiet fost il-persunal, waqt li jimplimenta l-attivitajiet tas-Settur, b’mod partikolari: * Imexxi u jimmaniġġja Settur wieħed tal-Unità rispettiva, jirrapporta għand il-Kap tal-Unità, billi jikseb ir-riżultati mistennija u jiżgura li l-persunal tagħha jwettaq ix-xogħol mitlub biex jiġu implementati l-partijiet rilevanti tal-programm ta’ ħidma tal-Unità u jiżgura li l-missjonijiet u l-għanijiet tal-Aġenzija jiġu ssodisfati, waqt li jippermetti lill-persunal jiżviluppa l-potenzjal kollu tiegħu; * Jippjana, jikkontrolla u jissorvelja l-kwalità tax-xogħol imwettaq mis-Settur; * Jipparteċipa fit-tim tal-maniġment tal-Unità, sabiex jiżgura approċċi konsistenti fost is-Setturi tal-Unità; * Jipprovdi għarfien espert tekniku fuq vetturi ferrovjarji u/jew fuq awtorizzazzjoni tal-vetturi lil setturi u unitajiet oħra, fejn meħtieġ għall-kompiti tagħhom. * Jiddefinixxi l-kompetenzi u l-profili tal-persunal li huma neċessarji meta jitqiesu l-kompiti mistennija mis-Settur; * Jimmonitorja u jevalwa l-ilħuq tal-objettivi u l-prestazzjoni tal-persunal, billi juża kriterji/indikaturi rilevanti u jirrapporta lill-Kap tal-Unità dwar ir-riżultati miksuba; * Iżomm komunikazzjoni interattiva mal-membri tal-persunal tas-Settur, jiżgura li l-persunal jirċievi informazzjoni neċessarja u jingħata opportunità li jipprovdi feedback fuq l-azzjonijiet u l-attivitajiet tiegħu.   **Formulazzjonijiet tal-politika u relazzjonijiet esterni:**   * Jikkontribwixxu għall-ippjanar strateġiku u għall-formulazzjoni tal-politika tal-Aġenzija; * Jipproponi l-missjoni u l-objettivi tas-Setturi fi ħdan l-Unità u l-Aġenzija; * Jaħdem mal-Kummissjoni Ewropea u ma’ istituzzjonijiet u korpi oħrajn fir-rigward ta’ kwistjonijiet taħt ir-responsabbiltajiet tiegħu stess. * Jirrappreżenta lill-Unità/lill-Aġenzija f’laqgħat interni u esterni, f'avvenimenti u fi gruppi ta’ ħidma; * Jipprovdi konsulenza, iwettaq analiżi, jipprepara rapporti u rakkomandazzjonijiet jew jiżviluppa inizjattivi fuq talba tal-Kap tal-Unità. |

|  |
| --- |
| *KWALIFIKI PROFESSJONALI U REKWIŻITI OĦRAJN* |
| Biex ikunu kkunsidrati eliġibbli, il-kandidati għandhom jissodisfaw il-kriterji eliġibbli kollha kif speċifikat hawn taħt sad-data tal-għeluq għas-sottomissjoni tal-applikazzjonijiet:  **KRITERJI TA' ELIĠIBBILTÀ**   * Li jkollhom livell ta’ edukazzjoni li jikkorrispondi għal studji universitarji mitmuma, mixhuda b'diploma, meta l-perjodu normali tal-edukazzjoni universitarja jkun ta’ 4 snin jew iktar, segwiti minn tal-inqas 12-il sena ta’ esperjenza professjonali, * **JEW** * Li jkollhom livell ta’ edukazzjoni li jikkorrispondi għal studji universitarji mitmuma, mixhuda b'diploma, meta l-perjodu normali tal-edukazzjoni universitarja jkun ta’ 3 snin jew iktar segwiti minn tal-inqas 13-il sena ta’ esperjenza professjonali,   **JEW**   * Ikollhom fejn iġġustifikat fl-interessi tas-servizz, taħriġ professjonali ta’ livell ekwivalenti. * L-istudji universitarji għandhom ikunu fil-qasam tal-Inġinerija, tax-Xjenza jew f'dixxiplina simili; * Ikollhom mill-inqas 5 snin ta’ esperjenza professjonali rilevanti (wara l-kisba tal-lawrea universitarja) fis-settur ferrovjarju, f’pożizzjonijiet relatati għall-kariga; * Ikollhom għarfien tajjeb ħafna ta' lingwa uffiċjali[[1]](#footnote-1) tal-Unjoni Ewropea u għarfien sodisfaċenti ta' lingwa oħra uffiċjali[[2]](#footnote-2) tal-Unjoni Ewropea sa fejn dan hu meħtieġ għat-twettiq tad-dmirijiet relatati mal-kariga; * Ikunu ċittadini ta' Stat Membru tal-Unjoni Ewropea jew tal-Istati li huma partijiet għall-Ftehim taż-ŻEE (l-Iżlanda, il-Liechtenstein u n-Norveġja); * Igawdu minn drittijiet sħaħ bħala ċittadin; * Ikunu wettaqu kull obbligu impost mil-liġijiet applikabbli li jikkonċernaw is-servizz militari[[3]](#footnote-3); * Jissodisfaw ir-rekwiżiti tal-karattru għad-dmirijiet involuti[[4]](#footnote-4); * Ikunu fiżikamentment kapaċi jwettqu d-dmirijiet relatati mal-kariga[[5]](#footnote-5).   L-applikazzjonijiet kollha eliġibbli se jiġu vvalutati u evalwati skont il-ħtiġijiet elenkati hawn taħt. Jekk jogħġbok innota li n-nuqqas ta' konformità ma' minn tal-inqas wieħed mill-kriterji essenzjali għandu jirriżulta fl-esklużjoni tal-kandidat mill-għażla. Kriterji vantaġġużi jikkonstitwixxu assi addizzjonali u mhumiex se jirriżultaw f'esklużjoni, jekk ma jiġux issodisfati.  **KRITERJI TAL-GĦAŻLA**  Sabiex il-Kumitat tal-Għażla jivvaluta l-kompetenzi u l-ħiliet tiegħek, inti mitlub tippreżenta eżempji konkreti mill-kwalifiki edukattivi u l-esperjenza professjonali tiegħek li juru li inti tissodisfa l-kriterji tal-għażla essenzjali u vantaġġużi:   1. *Essenzjali*  * Għarfien sod ta’ u esperjenza fi kwistjonijiet ferrovjarji, b’mod partikolari dwar l-interoperabbiltà ferrovjarja u/jew l-awtorizzazzjoni tal-vetturi; * Għarfien tajjeb ħafna tal-Ingliż (mitkellem u miktub bħala utent profiċjenti-livell C1); * Abbiltà li tintegra l-informazzjoni sabiex tifformola konklużjonijiet siewja u korretti (ħiliet tal-immaniġġjar tal-informazzjoni); * Abbiltà li tagħti prijorità lix-xogħol u timmaniġġja r-riżorsi taħt ir-responsabbiltà tiegħek stess (ħiliet tal-immaniġġjar tal-kompiti); * Esperjenza f’pożizzjonijiet li jinvolvu l-immaniġġjar tal-persuni (ħiliet tal-immaniġġjar tal-persuni); * Ħiliet tal-immaniġġjar interpersonali tajbin (inklużi ħiliet tal-komunikazzjoni u l-promozzjoni f’ambjent multikulturali); * Ħiliet tal-immaniġġjar personali tajbin (inklużi r-reżiljenza, il-perseveranza, l-għelib ta' ostakli b’mod kostruttiv); * Għarfien sod tal-applikazzjonijiet MS Office.  1. *Ta' Vantaġġ*  * Għarfien tal-politika u l-leġiżlazzjoni ferrovjarja tal-UE; * Għarfien tad-disinjar u l-validazzjoni ta’ vetturi ferrovjarji; * Esperjenza fl-iżvilupp u t-twettiq tal-politika; * Esperjenza speċifika u involviment dirett f’każijiet reali tal-awtorizzazzjoni tal-vetturi; * Esperjenza speċifika fl-operazzjoni ta’ sistemi ferrovjarji (stallazzjonijiet fissi jew vetturi); * Għarfien operazzjonali ta’ lingwi oħra tal-UE (mitkellma u miktuba bħala utent indipendenti-livell B2).   Skont in-numru tal-applikazzjonijiet li jaslu, il-Kumitat tal-Għażla jista' japplika rekwiżiti aktar stretti fi ħdan il-kriterji tal-għażla msemmija qabel. |

Sejħa għal Applikazzjonijiet għall-kariġi ta' Amministraturi fl-Unitajiet Operazzjonali

Aġent Temporanju 2(f) (AD8) - bl-għan ulterjuri li tiġi stabbilita lista ta' riserva - ERA/AD/2017/001-OPE

|  |  |
| --- | --- |
| *Data tal-Pubblikazzjoni* 13/02/2017 | *Data tal-għeluq għall-applikazzjonijiet:* 13/03/2017 (23.59 CET, Ħin lokali ta’ Valenciennes) |
| *Tip ta’ kuntratt:* Aġent Temporanju 2(f)  *Grupp ta' funzjoni u grad:* AD8 | *Post tal-impjieg:* Valenciennes, Franza |
| *Durata tal-kuntratt:* 4 snin u jista’ jiġġedded għal perjodu definit ta’ mhux iktar minn 4 snin. Jekk jiġġedded għat-tieni darba, il-kuntratt isir indefinit | *Salarju bażiku fix-xahar* EUR 6.502,76 fl-ewwel skala b'fattur ta' ponderazzjoni ta' 13.8 % (mill-01/07/2016) flimkien ma' benefiċċji speċifiċi fejn applikabbli |
| *Unità:* ara taħt | |
| *L-applikazzjonijiet għandhom jintbagħtu bil-posta elettronika biss lil mailbox:* jobs@era.europa.eu | *Lista ta’ riserva valida sa:*31/12/2018 (il-validità tal-lista ta’ riserva tista’ tiġi estiża) |

|  |
| --- |
| *L-AĠENZIJA* |
| L-Aġenzija tal-Unjoni Ewropea għall-Ferroviji (minn hawn 'il quddiem "l-Aġenzija") ġiet stabbilita permezz tar-Regolament (UE) 2016/796 tal-Parlament Ewropew u tal-Kunsill tal-11 ta' Mejju 2016. Il-missjoni tagħna hija li nagħmlu s-sistema ferrovjarja taħdem aħjar għas-soċjetà u aħna nagħmlu dan billi nikkontribwixxu għall-ħolqien ta' Żona Ferrovjarja Unika Ewropea mingħajr fruntieri, li tiggarantixxi livell għoli ta' sigurtà, billi niżviluppaw approċċ komuni għas-sigurtà dwar is-Sistema Ewropea tal-Ġestjoni tat-Traffiku Ferrovjarju (ERTMS, European Train Control Communication System) u billi nippromwovu aċċess issimplifikat għall-klijenti għas-settur ferrovjarju Ewropew. Barra minn hekk, l-Aġenżija se ssir, mill-2019 'il quddiem, l-Awtorità Ewropea li toħroġ ċertifikati uniċi ta' sigurtà madwar l-UE lill-impriżi ferrovjarji, li toħroġ awtorizzazzjonijiet tal-vetturi għal operat f'aktar minn pajjiż wieħed u li tagħti approvazzjoni minn qabel għal infrastruttura ERTMS. L-Aġenzija hija bbażata f'Valenciennes (kwartieri ġenerali) u f'Lille (ċentru tal-laqgħat), Franza, u bħalissa tħaddem 160 persunal.  Għal aktar informazzjoni dwar l-Aġenzija, jekk jogħġbok żur is-sit web tagħna: [http://www.era.europa.eu](http://www.era.europa.eu/) |

|  |
| --- |
| *PROĊEDURA TAL-APPLIKAZZJONI* |
| Biex l-applikazzjonijiet **ikunu validi**, il-kandidati għandhom jissottomettu d-dokumenti li ġejjin:   * Curriculum vitae dettaljat (Format tas-CV tal-UE biss). Jekk jogħġbok ikkonsulta l-link t'hawn taħt:   <http://europass.cedefop.europa.eu/mt/documents/curriculum-vitae/templates-instructions>   * Ittra ta' motivazzjoni ta' mhux aktar minn 2 paġni, li tispjega għaliex il-kandidat huwa interessat fil-kariga u xi jkun il-valur miżjud tiegħu/tagħha għall-Aġenzija, jekk jintgħażel; * Il-grilja tal-eliġibbilità (ara l-anness).   **Nuqqas ta' konformità mal-istruzzjonijiet ta' hawn fuq jirriżulta fl-esklużjoni mill-proċedura tal-għażla.**  Minħabba li l-lingwa ta' ħidma tal-Aġenzija hija l-Ingliż, il-kandidati huma mħeġġin biex japplikaw bl-Ingliż biex jiffaċilitaw il-proċess tal-għażla.  L-applikazzjonijiet għandhom jintbagħtu bil-posta elettronika lill-mailbox [**jobs@era.europa.eu**](mailto:jobs@era.europa.eu) mhux iktar tard minn **13/03/2017** f'23.59 CET (ħin lokali ta' Valenciennes), **filwaqt li jindikaw b'mod ċar in-numru ta' referenza tas-sejħa għall-applikazzjonijet fil-linja tas-suġġett.**  Jekk jogħġbok innota li l-applikazzjonijiet sottomessi b'faks jew bil-posta mhumiex se jiġu kkunsidrati.  Jekk fi kwalunkwe stadju fil-proċedura, jiġi stabbilit li l-informazzjoni pprovduta mill-kandidat hija żbaljata, il-kandidat inkwistjoni jista' jiġi skwalifikat.  Huwa pprojbit li kandidati jagħmlu kuntatt dirett jew indirett mal-membri tal-Kumitat tal-Għażla, jew li xi ħadd jagħmel dan f'isimhom. L-Awtorità Awtorizzata biex Tikkonkludi l-Kuntratti (minn hawn 'l quddiem AACC) tirriżerva d-dritt li tiskwalifika lil kwalunkwe kandidat li ma jagħtix kas din l-istruzzjoni.  Ser tiġi stabbilita lista ta' riserva, valida sal-**31/12/2018**. Il-validità tal-lista ta' riserva tista' tiġi estiża jekk l-AACC tiddeċiedi dan. Il-lista ta' riserva tista' tintuża għall-inkarigu għal karigi oħrajn li għandhom l-istess profil bħal dak deskritt hawn fuq.  **Jekk jogħġbok innota li minħabba n-numru kbir ta' applikazzjonijiet li aħna nistgħu nirċievu sad-data ta' għeluq għas-sottomissjonijiet, jista' jkun li s-sistema tiffaċċja problemi biex tipproċessa ammonti kbar ta' data. Għalhekk, l-applikanti huma rrakkomandati li jibagħtu l-applikazzjoni tagħhom ferm aktar qabel mid-data tal-iskadenza.**  **Importanti:** Id-dokumenti ta’ sostenn (eż. kopji ċċertifikati ta' lawrji/diplomi, provi ta’ esperjenza, eċċ.) MA għandhomx jintbagħtu għalissa iżda jistgħu jintalbu fi stadju aktar tard tal-proċedura. L-ebda dokument mhu sejjer jintbagħat lura lill-kandidati |

|  |
| --- |
| *PROĊEDURA TAL-GĦAŻLA* |
| L-għażla se tkun organizzata kif ġej:   1. Il-Kumitat għall-Għażla jikkontrolla l-kriterji tal-validità u tal-eliġibilità tal-applikazzjonijiet kollha, 2. Il-kandidati li jissodisfaw il-kriterji tal-eliġibilità għandhom jiġu evalwati skont il-kriterji tal-għażla, 3. Il-Kumitat tal-Għażla jevalwa l-ittri ta' motivazzjoni u s-CVs ta' applikanti eliġibbli u jistabbilixxi lista qasira tal-kandidati li ssodisfaw l-aħjar il-kriterji tal-għażla kif stipulat fis-sejħa għall-applikazzjonijiet, 4. L-istedina għandha tkun ibbażata fuq l-ogħla punteġġi fl-iskrinjar ta' qabel l-għażla tal-kriterji tal-għażla. 5. Il-Kumitat tal-Għażla jagħmel intervisti u testijiet lill-applikanti fil-lista l-qasira, 6. It-test bil-miktub għandu jsir bl-Ingliż, 7. L-intervista għandha ssir bl-Ingliż. Jekk il-lingwa materna hija l-Ingliż, waqt l-intervista se tiġi ttestjata t-tieni lingwa indikata fis-CV, 8. Il-kandidat ser jintalab jissottometti ruħu għal valutazzjoni addizzjonali f’ċentru ta’ valutazzjoni speċjalizzat. Din il-valutazzjoni għandha ssir bl-Ingliż, 9. Wara r-riżultati tal-intervisti u tat-testijiet bil-miktub, il-Kumitat għall-Għażla jipproponi lista tal-kandidati xierqa[[6]](#footnote-6) lill-AACC. Din il-lista għandha tkun f'ordni alfabetika akkumpanjata mil-lista dettaljata tal-punteġġi miksuba wara l-intervista u t-test bil-miktub (jekk ikun applikabbli). Il-Kandidati li jiksbu l-marki kwalifikattivi fl-intervista u fit-testi bil-miktub (jekk ikun applikabbli) għandhom jitpoġġew fil-lista' ta' riserva (jekk ikun applikabbli). Il-kandidati għandhom jinnotaw li l-inklużjoni fil-lista ta' riserva ma tiggarantix inkarigu, 10. Qabel ma tirrekluta aġent temporanju, l-AACC teżamina jekk il-kandidat ikollux xi interess personali bħal pereżempju li jfixkel l-indipendenza tiegħu/tagħha jew kwalunkwe kunflitt ta’ interess ieħor. Il-kandidat għandu jinforma lill-AACC, permezz ta' formola speċifika dwar kunflitt ta' interess attwali jew potenzjali. Jekk ikun meħtieġ, l-AACC għandha tieħu kull miżura xierqa, 11. Il-lista ta' riserva għandha tkun valida sal-31/12/2018. Tista' tkun estiża permezz ta' deċiżjoni tal-AACC, 12. Il-kandidati xierqa għandhom ikunu involuti wara d-deċiżjoni tal-AACC. Qabel ma jiġu offruti l-kariga, il-kandidati fuq il-lista ta' riserva jistgħu jintalbu li ssirilhom intervista mad-Direttur Eżekuttiv. |

|  |  |
| --- | --- |
| *SOMMARJU TAL-KONDIZZJONIJIET TAL-IMPJIEG* | |
| 1. Is-salarji huma eżentati mit-taxxa nazzjonali, minflok titnaqqas taxxa għall-benefiċċju tal-Unjoni Ewropea f'ras il-għajn;  2. Intitolament għal liv annwali ta' jumejn għal kull xahar kalendarju flimkien ma' jiem addizzjonali għall-età u għall-grad, flimkien ma' 2 ½ ijiem għall-persunal espatrijat u minbarra dan medja ta' 16-il vaganza pubblika kull sena;  3. Taħriġ tekniku ġenerali u applikabbli flimkien ma' opportunitajiet ta' żvilupp professjonali;  4. Skema tal-Pensjoni tal-UE (wara 10 snin ta' servizz);  5. Reġim Komuni tal-Assigurazzjoni u tal-Mard tal-UE u kopertura tal-assigurazzjoni kontra l-aċċidenti u l-mard kkaġunat mix-xogħol, il-qgħad u benefiċċju għal invalidità u assigurazzjoni tal-ivvjaġġar; | **Skont is-sitwazzjoni personali tal-individwu u l-post ta' oriġini, il-membri tal-persunal jistgħu wkoll ikunu intitolati għal:**  6. Gratifika għall-espatrijazzjoni u għal residenza barranija;  7. Gratifika għall-familja;  8. Gratifika għat-tfal dipendenti;  9. Gratifika għall-edukazzjoni;  10. Gratifika ta' insedjament u rimborż tal-ispejjeż taċ-ċaqliq;  11. Gratifika temporanja ta' sussistenza ta' kuljum;  12. Benefiċċji oħrajn (rimborż tal-ispejjeż tal-ivjaġġar malli tidħol għall-kariga, eċċ.)  Għal aktar informazzjoni dwar il-kundizzjonijiet rispettivi, jekk jogħġbok ikkonsulta **l-Anness VII tar-Regolamenti tal-Persunal** (minn paġna 96 sa 110):  <http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:MT:PDF> |

|  |  |
| --- | --- |
| *IMPENJI* | |
| **Impenn biex ikunu promossi opportunitajiet ugwali:**  L-Aġenzija hija impjegatur ta' opportunitajiet ugwali u tħeġġeġ ħafna applikazzjonijiet mill-kandidati kollha li jissodisfaw il-kriterji tal-eliġibbiltà u tal-għażla mingħajr l-ebda distinzjoni, tkun xi tkun, fuq il-bażi ta' nazzjonalità, età, razza, konvinzjoni politika, filosofika jew reliġjuża, sess jew orjentazzjoni sesswali u irrispettivament mid-diżabilitajiet, l-istat taż-żwieġ jew sitwazzjoni oħra tal-familja. | **Proċedura ta' appell:**  Kandidat li jaħseb li sar żball fir-rigward tal-eliġibilità tal-applikazzjoni tiegħu/tagħha jista' jitlob li ssir reviżjoni. Għal dan il-għan, talba għal reviżjoni tista' tiġi sottomessa, fi żmien 20 jum kalendarju mill-email li tkun infurmatu bir-rifjut tal-applikazzjoni tiegħu/tagħha. It-talba għar-reviżjoni għandha tikkwota r-referenza tal-proċedura tal-għażla kkonċernata u għandha ssemmi b'mod ċar il-kriterju/kriterji tal-eliġibilità mitlubin sabiex jerġgħu jiġu kkunsidrati kif ukoll ir-raġunijiet tat-talba għal reviżjoni. Din it-talba għandha tkun indirizzata lill-mailbox dedikat tal-Aġenzija (jobs@era.europa.eu).  Il-kandidat għandu jiġi infurmat, fi żmien 15-il jum kalendarju wara l-wasla tat-talba tiegħu/tagħha, bid-deċiżjoni tal-Kumitat tal-Għażla dwar il-kwistjoni. |

|  |  |
| --- | --- |
| *PROĊEDURI TA' APPELL U TA' LMENTI* | |
| Jekk kandidat jikkunsidra li hu/hi ġie/ġiet affettwat/affettwata b'mod negattiv minn deċiżjoni partikolari, hu/hi jista'/tista' jippreżenta/tippreżenta lment amministrattiv skont l-Artikolu 90(2) tar-Regolamenti tal-Persunal għall-Uffiċjali u l-Kondizzjonijiet tal-impjieg applikabbli għall-aġenti l-oħra tal-Unjoni Ewropea, fl-indirizz li ġej:  Executive Director  European Union Agency for Railways  120, rue Marc Lefrancq  FR - 59300 Valenciennes  L-ilment għandu jiġi ppreżentat fi żmien 3 xhur minn meta l-kandidat jiġi nnotifikat bl-att li affettwa lilu/lilha b'mod negattiv.  Jekk l-ilment jiġi rifjutat, il-kandidat jista' jiftaħ kawża skont l-Artikolu 270 tat-Trattat dwar il-Funzjonament tal-Unjoni Ewropea u l-Artikolu 91 tar-Regolamenti tal-Persunal għall-Uffiċjali u l-Kondizzjonijiet tal-Impjieg Applikabbli għall-Aġenti l-Oħra tal-Komunitajiet Ewropej quddiem:  The General Court of the European Union  Rue du Fort Niedergrünewald  L-2925 Luxembourg  <http://curia.europa.eu/>  Jekk jogħġbok innota li l-AACC ma għandhiex il-poter li temenda d-deċiżjonijiet tal-Kumitat tal-Għażla. Il-Qorti affermat b'konsistenza li d-diskrezzjoni wiesgħa li jgawdi minnha l-Kumitat tal-Għażla mhijiex soġġetta għal reviżjoni mill-Qorti sakemm regoli li jirregolaw il-proċeduri tal-Kumitati tal-Għażla ma jkunux inkisru. | Huwa wkoll possibbli li wieħed jippreżenta lment quddiem l-Ombudsman Ewropew skont l-Artikolu 228(1) tat-Trattat dwar il-Funzjonament tal-Unjoni Ewropea u skont il-kondizzjonijiet stipulati fid-Deċiżjoni tal-Parlament Ewropew tad-9 ta' Marzu 1994 dwar ir-regolamenti u l-kondizzjonijiet ġenerali li jirregolaw il-qadi tad-dmirijiet tal-Ombudsman, ippubblikata f'Il-Ġurnal Uffiċjali tal-Unjoni Ewropea L 113 tal-4 ta' Mejju 1994:  European Ombudsman  1, Avenue du Président Robert Schuman – CS 30403  FR - 67001 Strasbourg Cedex  [http://www.ombudsman.europa.eu](http://www.ombudsman.europa.eu/)  Jekk jogħġbok innota li l-ilmenti magħmula lill-Ombudsman m'għandhom l-ebda effett ta' sospensjoni fuq il-perjodu stabbilit fl-Artikoli 90(2) u 91 tar-Regolamenti tal-Persunal għall-Uffiċjali tal-Unjoni Ewropea għall-preżentazzjoni, rispettivament, ta' lment jew appell quddiem il-Qorti Ġenerali skont l-Artikolu 270 tat-Trattat dwar il-Funzjonament tal-Unjoni Ewropea |

|  |  |
| --- | --- |
| *PROTEZZJONI TAD-DATA* | |
| L-għan tal-ipproċessar tad-data li inti tissottometti huwa li timmaniġġja l-applikazzjoni tiegħek fid-dawl tal-possibilità ta' selezzjoni minn qabel u inkarigu fl-Aġenzija.  L-informazzjoni personali li aħna nitolbu mingħandek se tiġi pproċessata f'konformità mar-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward tal-ipproċessar ta' data personali mill-istituzzjonijiet u l-korpi tal-Komunità u dwar il-moviment liberu ta' dik id-data. | Ara l-link:  <http://www.era.europa.eu/The-Agency/Jobs/Pages/HR-Privacy-Statement.aspx> |

1. Il-lingwa materna tiegħek jew lingwa oħra uffiċjali tal-UE li inti għandek għarfien tajjeb ħafna tagħha f'livell li jikkorrispondi għal C1 kif definit fil-Qafas Komuni Ewropew ta' Referenza għal-Lingwi (QKERL) <http://europass.cedefop.europa.eu/mt/resources/european-language-levels-cefr> [↑](#footnote-ref-1)
2. Għarfien tat-tieni lingwa uffiċjali tal-UE tiegħek li jikkorrispondi ma' minn tal-inqas livell B2 kif definit fil-Qafas Komuni Ewropew ta' Referenza għal-Lingwi (QKERL) [↑](#footnote-ref-2)
3. Jekk applikabbli [↑](#footnote-ref-3)
4. *Qabel l-impenn, il-kandidat li jintgħażel se jintalab jipprovdi ċertifikat li jikkonferma n-nuqqas ta' kwalunkwe rekord kriminali* [↑](#footnote-ref-4)
5. Qabel l-impenn, il-kandidat ammess għandu jiġi eżaminat f’ċentru mediku indikat mill-Aġenzija sabiex jiġi kkonfermat li r-rekwiżiti tal-Artikolu 28 (e) tar-Regolament tal-Persunal għall-Uffiċjali u s-CEOS tal-UE huma ssodisfati [↑](#footnote-ref-5)
6. Dawk il-kandidati li jiksbu punteġġ globali ta’ mill-inqas 50% biss jiġu kkunsidrati [↑](#footnote-ref-6)